pythainlp/thai_wikipedia_clean_20230101 huggingface dataset:
Salvia hispanica
นมเสือ
นมเสือ เป็นไม้เลื้อยเนื้อแข็งในวงศ์ Anonaceae ใบรูปรี ดอกสีเหลืองนวล ผลทรงกระบอกแก่แล้วเป็นสีเหลืองอมส้ม ออกดอกช่วงพฤษภาคม – มิถุนายน ผลแก่เดือนตุลาคม เป็นพืชถิ่นเดียวในประเทศไทยและเป็นพืชเพียงชนิดเดียวในสกุลนี้พบครั้งแรกในประเทศไทยเมื่อ 8 มิถุนายน พ.ศ. 2465 ที่บ้านละมุง จังหวัดกำแพงเพชร โดยหมอคาร์ ชาวไอริช
ปุดเดือน
ปุดเดือน เป็นพืชวงศ์ขิง และเป็นพืชอิงอาศัย ในไทยพบเฉพาะในป่าตามชายแดนภาคใต้ โดยเฉพาะที่เขตรักษาพันธุ์สัตว์ป่าฮาลา-บาลา ในจังหวัดยะลาและนราธิวาส
Hedychium longicornutum
Dasoclema simensis
ทะนาน
ทะนานเป็นเครื่องมือสำหรับตวงของเหลวและของแห้ง ใช้ในไทยมาตลอดจนถึง พ.ศ. 2466 ทำจากกะลามะพร้าวทั้งลูกหรือโลหะทำเป็นรูปกะโหลก ขนาดของทะนานใช้เบี้ยจั่นเป็นเครื่องทดสอบ ถ้าบรรจุเบี้ยได้ 1,000 อันเรียกทะนานพัน ถ้าบรรจุได้ 830 อันเรียกทะนาน 830 ขนาดเล็กสุดเรียกทะนานร้อยแปด บรรจุเบี้ยจั่นได้ 108 อัน ทะนานที่ใช้ตวงข้าวเปลือกนั้นกำหนดให้ 25 ทะนานเป็น 1 สัด ส่วนทะนานที่ใช้ในมาตราตวงข้าวสารนั้น 20 ทะนานเป็น 1 สัด
ยุทธการนานกิง
สโมสรฟุตบอลดาเกแนม แอนด์ เร้ดบริดจ์
รัฐสุลต่านละฮิจญ์
รัฐสุลต่านละฮิจญ์ (; ') หรือ รัฐสุลต่านอับดะลี (; ') เป็นรัฐที่ตั้งอยู่ทางตอนใต้ของคาบสมุทรอาหรับ ปกครองโดยราชวงศ์อับดะลี จนถึงปี ค.ศ. 1839 ได้ถูกจักรวรรดิบริติชโจมตี และรวมเข้ากับรัฐอื่นในชื่อ "รัฐในอารักขาเอเดน" ต่อมาช่วงสงครามโลกครั้งที่หนึ่ง รัฐแห่งนี้ได้ถูกจักรวรรดิออตโตมันยึดครอง แต่ได้รับเอกราชหลังสงครามสิ้นสุด ในปี ค.ศ. 1963 รัฐสุลต่านละฮิจญ์ได้เข้าร่วมสหพันธรัฐอาระเบียใต้ แต่หลังจากนั้นไม่นานก็ล่มสลายลง หลังมีการสถาปนาสาธารณรัฐประชาธิปไตยประชาชนเยเมน ในปี ค.ศ. 1967
รัฐสุลต่านละเฮจ
เปโดร (นักฟุตบอลเกิดเดือน กรกฎาคม พ.ศ. 2530)
อาเธอร์ ปัญญะโชติ (14 สิงหาคม พ.ศ. 2504- ) ชื่อเล่น พู่ ลูกครึ่งไทย-อเมริกัน เป็นบุตรชายคนเดียวของคุณพ่อชาวอเมริกันที่ทำงานด้านการโรงแรม ส่วนคุณแม่ของเขาคือ คุณเยาวนารถ ปัญญะโชติ อดีตนางเอกภาพยนตร์ชื่อดังของวงการบันเทิงไทยและร่วมแสดงภาพยนตร์ชื่อดังเรื่อง The Bridge on the River Kwai ที่ออกฉายทั่วโลกในช่วงปี พ.ศ. 2500
สำเร็จการศึกษาในระดับชั้นประถมจนถึงชั้นมัธยมปีที่ 2 จากโรงเรียนลาซาล ระดับชั้นมัธยมต้นจากโรงเรียนศรีวิกรม์ จากนั้นจึงบินลัดฟ้าไปศึกษาต่อในระดับไฮสคูลและมหาวิทยาลัยจนสำเร็จการศึกษาในด้าน Graphic Artsจาก San Diego State University ประเทศสหรัฐอเมริกา
เริ่มเข้าสู่วงการบันเทิงโดยเริ่มจากเข้าประกวดร้องเพลงในรายการ Music Contest ทางช่อง 3 เมื่อปี พ.ศ. 2522 จนได้เข้ารอบ 12 คนสุดท้ายแต่ได้ทำการสละสิทธิ์ไปศึกษาต่อที่ประเทศสหรัฐอเมริกา โดยผู้ชนะเลิศในปีนั้นคือ สุชาติ ชวางกูร ต่อมาหลังจากสำเร็จการศึกษาได้กลับมาทำงานในตำแหน่งพนักงานต้อนรับสายการบินไทย แล้วจึงมีผลงานโฆษณา มิวสิควีดีโอ แล้งจึงได้กลับมาประกวดรายการ Music Contest อีกครั้งปี พ.ศ. 2532 และได้ตำแหน่งชนะเลิศ แล้วจึงเป็นตัวแทนนักร้องจากประเทศไทยไปร่วมงานแสดง Asian Pacific Singing Contest โดยสถานีโทรทัศน์ช่อง ATV ที่ฮ่องกง และมีผลงานเพลงอัลบั้มชุดแรก "อาเธอร์ 1990" สังกัดค่าย เอสพี ศุภมิตร อีกทั้งนังมีผลงานทางละครโทรทัศน์ทางช่อง 3 อีกด้วย
ปัจจุบันยังคงเป็นนักร้องกิตติมศักดิ์ในกิจกรรมการกุศลงานเพื่อสาธารณประโยชน์หลายแห่ง และได้จัดแสดงคอนเสิร์ต "My Way" in Gatby style ในวันเสาร์ที่ 15 สิงหาคม พ.ศ. 2559 ที่ ห้องคริสตัล บอลรูม โรงแรม เดอะ ตะวันนา บางกอก ถนนสุรวงศ์ โดยมี สุดา ชื่นบาน, เกล ดีล่า, กันยารัตน์ กุยสุวรรณ, รุ่งรัตน์ กุยสุวรรณ, พาเมล่า เบาว์เด้น และมาดี ดุริยางคเศรษฐ์ มาเป็นนักร้องรับเชิญ เนื่องในโอกาสครบ 25 ปี อัลบั้มเพลงชุดแรก "อาเธอร์ 1990" และเนื่องในวันเกิดครบ 54 ปีของเขา
ยุคน้ำแข็งน้อย
ยุคน้ำแข็งน้อย  เกิดขึ้นในราวปี ค.ศ. 1300 ถึง ปี ค.ศ. 1850 สาเหตุเกิดจากจำนวนภูเขาไฟระเบิด และการเปลี่ยนแปลงของกระแสน้ำในทะเล เป็นปรากฏการณ์ที่เกิดขึ้นอย่างช้าๆ อาศัยการประเมินผลจากเหตุการณ์และบันทึกทางประวัติศาสตร์ เช่น จำนวนพายุหิมะ จำนวนครั้งในการจับตัวเป็นน้ำแข็งของแหล่งน้ำ พบว่าสัมพันธ์เหตุการณ์การระเบิดหลายครั้งของภูเขาไฟในอินโดนีเซีย
กระแสน้ำทะเล.
การแลกเปลี่ยนอุณหภูมิของกระแสน้ำทะเล ถูกมองว่าเป็นปัจจัยหลักในการทำให้ อุณหภูมิของโลกเปลี่ยนแปลงไป มีความเป็นไปได้ว่ามีการแลกเปลี่ยนอุณหภูมิของกระแสน้ำทะเลในมหาสมุทรอินเดีย ไปยัง มหาสมุทรแอตแลนติก ในช่วงของยุคน้ำแข็งน้อยดังกล่าว ซึ่งกระแสน้ำนี้หยุดไปโดยไม่ทราบสาเหตุ เป็นผลให้โลกในยุคหลังยุคน้ำแข็งน้อยมีอุณหภูมิที่สูงขึ้นมาโดยตลอด
อมราภรณ์ ชวูเลร่า
ซอนเน่ ชวูเลร่า หรือชื่อจริง อมราภรณ์ ชวูเลร่า เป็นศิลปินหญิงลูกครึ่งไทย-เยอรมัน มีผลงานเพลงภายใต้สังกัด X-treme ในเครือมีเดียส์ มิวสิค กรุ๊ป จำกัด ในปีพ.ศ. 2541 มีผลงานเพลงที่เป็นที่รู้จัก ได้แก่เพลง แกล้ง และเพลง รักเธอหรือเปล่า
อมราภรณ์ ชวูเลร่า หรือ ซอนเน่ เกิดเมื่อวันที่ 31 มีนาคม พ.ศ. 2528 เป็นนักร้องชาวไทย เธอมีเชื้อสายบาวาเรี่ยน (เยอรมัน) ซอนเน่อดีตนักร้องสังกัด X-treme (Media Music Group) ซึ่งอยู่ในเครือมีเดีย ออฟ มีเดียส์​ จำกัด (มหาชน) โดยในค่ายมีศิลปินที่เป็นที่รู้จักในช่วงนั้น เช่น ไวตามิล เอ, พอง พอง เป็นต้น
ซอนเน่ออกอัลบั้มเดี่ยวชุดแรก และชุดเดียวในปีพ.ศ. 2541 ในขณะนั้นเธอมีอายุเพียง 13 ปี เปิดตัวกับอัลบั้มที่ใช้ชื่อเดียวกับตัวเธอเอง Sonne' เป็นอัลบั้มที่บรรจุเพลง Pop วาไรตี้ สดใส สนุกสนาน เปิดตัวเพลงเร็ว "ถ้าหากว่าฉันรักเธอ" ก่อนที่จะมาขึ้นแท่นศิลปินหน้าใหม่ และเป็นที่รู้จักมากขึ้นจากเพลง "แกล้ง" ซึ่งเป็นเพลงที่สร้างชื่อเสียงให้กับเธอในช่วงเวลานั้น แม้ในปัจจุบันก็ยังได้ยินเพลงของเธออยู่บ่อยครั้ง นอกจากนี้ยังมีเพลงแนะนำอีกหลายๆเพลง ได้แก่เพลง "อย่ามาอีกเลย" , "รักเธอหรือเปล่า" , "เธอมีคนนั้น" และเพลง "วันของเรา" เป็นต้น
ด้านการศึกษา จบการศึกษาระดับปริญญาตรีที่มหาวิทยาลัยรังสิต ปัจจุบันสำเร็จการศึกษาระดับปริญญาโทคณะบริหารธุรกิจ มหาวิทยาลัยบูรพา เมื่อปีพ.ศ. 2559
ปัจจุบันซอนเน่ แต่งงานกับครอบครัวกับหนุ่มนอกวงการแล้ว
อิน-จัน (ผลไม้)
เอนีลอจิก
AnyLogic เป็นเครื่องมือสร้าง Simulation แบบ Multimethod พัฒนาโดย บริษัท AnyLogic (อดีต XJ เทคโนโลยี) ซึ่งสนับสนุนการสร้างโมเดลแบบ agent-based, discrete event, and system dynamics simulation เวอร์ชัน AnyLogic PLE สามารถใช้ได้ฟรีสำหรับวัตถุประสงค์ในด้านการศึกษาด้วยตนเองและการศึกษาทั่วไป&lt;br&gt;
ประวัติของ AnyLogic.
ต้นทศวรรษของปี 1990 ที่มีความสนใจมากในวิธีการทางคณิตศาสตร์เพื่อการสร้างแบบจำลองและการจำลองของกระบวนการคู่ขนาน วิธีการนี้อาจจะนำไปใช้ในการวิเคราะห์ความถูกต้องของโปรแกรมแบบขนานและกระจาย Distributed Computer Network (DCN) กลุ่มวิจัยที่เซนต์ปีเตอร์สเบิร์กมหาวิทยาลัยเทคนิคได้พัฒนาระบบซอฟต์แวร์สำหรับการวิเคราะห์ความถูกต้องของโปรแกรม; ที่มีชื่อว่า COVER (Concurrent Verification and Simulation) ระบบนี้สามารถรองรับสัญลักษณ์ในการสร้างโมเดลทั้งในด้านโครงสร้างและพฤติกรรม เครื่องมือถูกนำมาใช้ในการวิจัยที่ได้รับอนุญาตจาก Hewlett Packard
ในปี 1998 ความสำเร็จในการวิจัยครั้งนี้เป็นแรงบันดาลใจกับห้องปฏิบัติการ DCN ในการจัดตั้งบริษัท ที่จะมีภารกิจหลักในการพัฒนาซอฟแวร์ simulation ยุคใหม่ การพัฒนาหลักๆ เน้นไปที่เทคนิคต่างๆ : simulation, performance analysis, behavior of stochastic systems, optimization and visualization ซอฟแวร์ตัวใหม่ที่ออกในปี 2000 อยู่บนพื้นฐานของเทคโนโลยีที่ล้ำสมัย: object-oriented, UML มาตรฐาน, การใช้ Java, GUI ที่ทันสมัย ฯลฯ
เครื่องมือถูกขนานนามว่า AnyLogic เพราะมันได้รับการสนับสนุนจากการสร้างโมเดลทั้ง 3 แบบที่รู้จักกันดี:
+ รองรับการผสมผสานระหว่างโมเดลเหล่านี้ภายในโมเดลเดียวกัน
AnyLogic รุ่นแรกคือ AnyLogic 4 โดยนับเลขต่อจาก COVER 3.0
ก้าวที่ยิ่งใหญ่เกิดขึ้นในปี 2003 เมื่อ AnyLogic 5 ได้รับการเปิดตัว และมีเป้าหมายไปที่การจำลองธุรกิจในโดเมนต่อไปนี้:
AnyLogic 7 ได้รับการเปิดตัวในปี 2014 เป็นการเปิดตัวที่ใหญ่ที่สุดสำหรับ 7 ปีที่ผ่านมา โดยมาพร้อมกับ Features ต่างๆ ที่มีการปรับปรุงครั้งหญ่อย่างที่สุด เพื่อลดความซับซ้อนของการสร้างรูปแบบผสมผสานเพื่อสนับสนุนความเป็น multimethod, ลดความจำเป็นในการ coding, ปรับปรุง library และปรับปรุงการใช้งานอื่นๆ ให้ใช้การง่าย
AnyLogic 7.1 ได้รับการเปิดตัวในปี 2014 นอกจากนี้ยังรวมถึงการใช้งานแผนที่ GIS มาในซอฟต์แวร์ นอกเหนือไปจากแผนที่ shapefile แล้ว AnyLogic เริ่มที่จะสนับสนุนแผนที่จากผู้ให้บริการออนไลน์ฟรีต่างๆ รวมทั้ง OpenStreetMap และ Google Maps
แพลตฟอร์มสำหรับ AnyLogic 7 ใช้ model development environment Eclipse AnyLogic 7 เป็นซอฟต์แวร์ที่สามารถทำงานข้ามแพลตฟอร์มที่สามารถทำงานบน Windows, Mac OS และ Linux
AnyLogic และ Java.
AnyLogic มาพร้อมกับ graphical modeling language และเปิดช่องให้ผู้ใช้สามารถขยายโมเดล Simulation ด้วยโค้ดจาวา AnyLogic สามารถรองรับปรับแต่งโมเดลที่กำหนดเองผ่านทางภาษาจาวา พร้อมกับการเขียนโปรแกรมจาวา Applet ซึ่งสามารถเปิดได้กับเบราว์เซอร์มาตรฐานซึ่งทำให้ง่านที่จะแบ่งปันหรือฝากไว้บนเว็บไซต์ นอกเหนือไปจากจาวา applets เวอร์ชัน professional สามารถสร้าง Java Run Time Application ซึ่งสามารถกระจายให้กับผู้ใช้เป็นเครื่องมือสนับสนุนการตัดสินใจ
Multimethod simulation modeling.
โมเดล AnyLogic สามารถใช้ประเภทโมเดลต่างๆ ได้ดังนี้ : discrete event or process-centric (DE), systems dynamics (SD), and agent-based (AB)
System dynamics and discrete event เป็นวิธีการทำ simulation แบบเดิมที่รู้จักกันดีในขณะที่ agent based เป็นวิธีใหม่ ในทางเทคนิค System dynamics ใช้กับกระบวนการที่มีความต่อเนื่องในขณะที่ discrete event และ agent based ใช้กับกระบวนการที่มีความไม่ต่อเนื่อง เช่น การกระโดดลงมาจากเหตุการณ์หนึ่งไปยังอีกเหตุการณ์หนึ่ง
System dynamics and discrete event ในอดีตได้รับการสอนในมหาวิทยาลัยให้กับกลุ่มนักเรียนที่แตกต่างกัน คือ การจัดการและเศรษฐศาสตร์ วิศวะอุตสาหกรรมและการดำเนินงาน เป็นผลให้สองกลุ่มผู้ปฏิบัติงานที่แตกต่างกันไม่เคยได้คุยกัน
จนกระทั่งเมื่อเร็ว ๆ นี้ Agent based เริ่มได้รับความสนใจการทางทางวิชาการ แต่ต้องการที่เพิ่มขึ้นสำหรับการทำ optimization จากธุรกิจทั่วโลกเกิดจากการสร้าง simulation เป็นสาเหตุให้นักพัฒนาโมเดลเริ่มที่จะมองหาวิธีการทำงานร่วมกันของโมเดลที่แตกต่างกัน เพื่อความเข้าใจที่ลึกซึ้งมากขึ้น โดยในเดลที่รวมกันแล้วกระบวนการจะต้องมีทำงานสอดคล้องกัน แม้ว่าธรรมชาติการทำงานจะแตกต่างกันมาก
System dynamics ใช้อย่างเห็นได้ชัดใน abstract level สูงสุด Discrete event ใช้ใน abstract level ระดับต่ำถึงกลาง ในยณะที่ agent based ใช้ในทุกๆ abstract level และ agent สามารถนำมาใช้โมเดลวัตถุที่มีความหลากหลายในขนาดและพฤติกรรมได้ ที่มีความหลากหลายมากและขนาด: ใน physical level agent อาจจะเป็น คนเดินเท้าหรือรถยนต์หรือหุ่นยนต์ ใน middle level agent อาจจะเป็นลูกค้า ใน highest level agent อาจจะเป็นการแข่งขันระหว่างบริษัทต่างๆ
AnyLogic ช่วยให้นักพัฒนาโมเดลสามารถรวมวิธี simulation อยู่ภายในโมเดลเดียวกัน ไม่มีลำดับชั้นที่ตายตัว ยกตัวอย่างเช่น package shipping industry พาหนะขนส่งสินค้า คือ agent สามารถสื่อระหว่างกันได้อย่างอิสระในขณะที่ network การขนส่งและโครงสร้างพื้นฐานของพวกเขาอาจจะโมเดลให้เป็น discrete event ผู้บริโภค คือ agent ที่มีพฤติกรรมการบริโภคและใช้ system dynamics แสดงการเปลี่ยนแปลงในเรื่องรายได้หรือค่าใช้จ่ายที่ไม่จำเป็นต้องมีการเชื่อมโยงกับตัวแทนของแต่ละบุคคล
ภาษา Simulation.
ภาษาจำลอง AnyLogic ประกอบด้วยรายการต่อไปนี้:
ภาษายังรวมถึง: low level modeling constructions (variables, equations, parameters, events etc.), presentation shapes (lines, polylines, ovals etc.), analysis facilities (datasets, histograms, plots), connectivity tools, standard images, และ experiments frameworks.
AnyLogic libraries.
AnyLogic มาพร้อมกับ libraries มาตรฐาน ดังต่อไปนี้ :
นอกจาก library ที่มาพร้อมกับ AnyLogic เหล่านี้ ผู้ใช้สามารถสร้าง library ของตัวเองขึ้นมาได้
เวอร์ชันฟรีสำหรับภาคการศึกษา.
ตั้งแต่ปี 2015 AnyLogic ส่วนบุคคลการเรียนรู้ Edition (PLE) สามารถใช้ได้ฟรีสำหรับวัตถุประสงค์ของการศึกษาและการศึกษาด้วยตนเอง ใบอนุญาต PLE เป็นตลอด แต่รูปแบบที่สร้างขึ้นจะถูก จำกัด ขนาด
สำหรับการวิจัยของประชาชนในสถาบันการศึกษาที่ผู้ใช้สามารถได้รับใบอนุญาตมหาวิทยาลัยลดนักวิจัยซึ่งไม่ จำกัด ขนาดรูปแบบและมีจำนวนมากของการทำงานของใบอนุญาตที่
อนันตพร กาญจนรัตน์
พลเอก อนันตพร กาญจนรัตน์ สมาชิกวุฒิสภาไทย ชุดที่ 12 อดีตรองประธานกรรมการคนที่หนึ่ง ใน คณะกรรมการผู้สูงอายุแห่งชาติ อดีตราชองครักษ์พิเศษ อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ กรรมการในคณะกรรมการนโยบายการพัฒนาเด็กประถมวัย และอดีตรัฐมนตรีว่าการกระทรวงพลังงาน กรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้ ในรัฐบาลพลเอก ประยุทธ์ จันทร์โอชา
พล.อ. อนันตพร เกิดเมื่อวันที่ 15 สิงหาคม พ.ศ. 2498 สำเร็จการศึกษาจากโรงเรียนเบญจมราชูทิศ นครศรีธรรมราช รุ่นที่ 73 (รุ่นเดียวกับ วิทยา แก้วภราดัย) โรงเรียนเตรียมทหาร รุ่นที่ 15 โรงเรียนนายร้อยพระจุลจอมเกล้า รุ่นที่ 26 (รุ่นเดียวกับ พล.อ. ปรีชา จันทร์โอชา พล.ต.อ. สมยศ พุ่มพันธุ์ม่วง และพล.ต.อ. พงศพัศ พงษ์เจริญ) รัฐศาสตรมหาบัณฑิต สาขาการบริหารรัฐกิจและกิจการสาธารณะ มหาวิทยาลัยธรรมศาสตร์ รุ่นที่ 13 หลักสูตรวิทยาลัยป้องกันราชอาณาจักร รุ่นที่ 51 (รุ่นเดียวกับ พล.อ.อุดมเดช และพล.ร.อ. ไกรสร จันทร์สุวานิชย์) หลักสูตรโครงการพัฒนาและเตรียมผู้บริหารรัฐกิจ รุ่นที่ 10 มหาวิทยาลัยมหิดล และหลักสูตรสถาบันวิทยาการตลาดทุน รุ่นที่ 19 ด้านชีวิตครอบครัวสมรสกับนางธิดารัตน์ กาญจนรัตน์ มีบุตร 2 คน
พล.อ. อนันตพร เริ่มชีวิตราชการในเหล่าทหารปืนใหญ่ ที่กองพันทหารปืนใหญ่ที่ 103 จังหวัดนครราชสีมา ก่อนจะย้ายเข้าสู่สำนักงานปลัดบัญชีกองทัพบก และดำรงตำแหน่งปลัดบัญชีทหารบกในปี 2556 ต่อมาหลังรัฐประหารในประเทศไทย พ.ศ. 2557 ได้รับการโปรดเกล้าฯ ให้ดำรงตำแหน่งสมาชิกสภานิติบัญญัติแห่งชาติ นอกจากนี้ พลเอกประยุทธ์ในฐานะหัวหน้าคณะรักษาความสงบแห่งชาติ ได้แต่งตั้งพลเอกอนันตพรให้เป็นที่ปรึกษานายกรัฐมนตรี ประธานคณะกรรมการตรวจสอบใช้จ่ายงบประมาณภาครัฐ กรรมการและเลขานุการคณะกรรมการต่อต้านการทุจริตแห่งชาติ ต่อมาไดัรับการแต่งตั้งเป็นรัฐมนตรีว่าการกระทรวงพลังงาน ในรัฐบาลของพลเอกประยุทธ์ จันทร์โอชา เมื่อวันที่ 19 สิงหาคม พ.ศ. 2558 และในวันที่ 23 พฤศจิกายน พ.ศ. 2560 ได้รับการแต่งตั้งให้เป็นรัฐมนตรีว่าการกระทรวงการพัฒนาสังคมและความมั่นคงของมนุษย์
พล.อ. อนันตพร ยังเคยดำรงตำแหน่งกรรมการและประธานกรรมการตรวจสอบบริษัท การบินไทย จำกัด (มหาชน) ในช่วงเดือนสิงหาคม-ตุลาคม 2557 รวมถึงยังเคยเป็นผู้จัดการทั่วไป สโมสรฟุตบอลอาร์มี่ ยูไนเต็ด อีกด้วย
เขาเสนอคณะรัฐมนตรีให้ พลเอก ณัฐติพล กนกโชติ เป็นที่ปรึกษารัฐมนตรีว่าการกระทรวงพลังงาน ดำรงตำแหน่งในวันที่ 7 ธันวาคม 2559 ซึ่งแต่เดิม พลเอก ณัฐติพล กนกโชติ เป็น กรรมการผู้ช่วยรัฐมนตรีอยู่แล้ว
รายชื่อด้านล่างคือเครื่องราชอิสริยาภรณ์ที่พลเอกอนันตพรได้รับพระราชทาน
อาวุธ ชินนภาแสน
อาวุธ ได้เข้าร่วมแข่งขันกีฬาว่ายน้ำในโอลิมปิกฤดูร้อน 2004 – ฟรีสไตล์ 50 เมตร ปรากฏว่า เชซานโต ปาปาเซซานโต เป็นผู้ชนะ ห่างกันเพียง 0.01 วินาที
ออกุสแต็ง-ฌ็อง แฟรแนล
ออกุสแต็ง-ฌ็อง แฟรแนล (; 10 พฤษภาคม ค.ศ. 1788 – 14 กรกฎาคม ค.ศ. 1827) เป็นนักฟิสิกส์และวิศวกรชาวฝรั่งเศส เป็นผู้คิดค้นเลนส์แฟรแนล และสมการแฟรแนล
ออกุสแต็ง-ฌ็อง แฟรแนลเกิดที่เมืองบรอย (Broglie) ในปี ค.ศ. 1788 เขามีปัญหาด้านการเรียนรู้ แฟรแนลเข้าเรียนที่โรงเรียนสารพัดช่าง (École Polytechnique) และทำงานเป็นวิศวกร เขามีผลงานด้านทัศนศาสตร์หลายอย่าง รวมถึงการคิดค้นเลนส์แฟรแนลที่ใช้กับประภาคาร ผลงานชิ้นนี้ทำให้แฟรแนลได้รับเลือกเป็นภาคีสมาชิกราชสมาคมแห่งลอนดอน ในปี ค.ศ. 1827 เขาได้รับเหรียญรัมฟอร์ดและเสียชีวิตในปีเดียวกัน ชื่อของแฟรแนลเป็นหนึ่งใน 72 นักวิทยาศาสตร์ชาวฝรั่งเศสที่ถูกจารึกบนหอไอเฟล
เซลล์กลืนกิน  เป็นเซลล์ประเภทหนึ่งที่ทำหน้าที่ปกป้องร่างกายด้วยการกลืนกินสิ่งแปลกปลอมที่เป็นอันตราย รวมถึงแบคทีเรีย และเซลล์ในร่างกายที่ตายหรือหมดหน้าที่แล้ว
ฟาโกไซต์
กลการ์
กลการ์ หรือ พรรคของกลุ่มทำงาน (Party of the Functional Groups; ภาษาอินโดนีเซีย: Partai Golongan Karya) เป็นพรรคการเมืองในอินโดนีเซีย เป็นพรรคที่มีอำนาจปกครองในสมัยประธานาธิบดีซูฮาร์โต (พ.ศ. 2509 – 2541) และเป็นพรรคร่วมรัฐบาลในสมัยประธานาธิบดีฮาบิบี (พ.ศ. 2541 – 2542) และประธานาธิบดีสุศีโล บัมบัง ยูโดโยโน (พ.ศ. 2547 – 2552)
กลการ์ก่อตั้งขึ้นเมื่อ 20 ตุลาคม พ.ศ. 2507 โดยใช้ชื่อว่าเซกบาร์ กลการ์ โดยเป็นสหพันธ์ของหน่วยงานเอกชน 97 แห่ง และเติบโตขึ้นเป็น 220 แห่ง องค์กรเหล่านี้มีเจ้าหน้าที่ทหารหนุนหลังเพิ่มต่อต้านพรรคคอมมิวนิสต์อินโดนีเซียที่เพิ่มความสำคัญขึ้น
ซูฮาร์โตและกลการ์.
ในเดือนมีนาคม พ.ศ. 2511 ซูฮาร์โตได้เป็นประธาธิบดีคนที่ 2 ของอินโดนีเซีย ซูฮาร์โตไม่ได้สังกัดพรรคการเมืองเพราะเป็นทหารมาก่อนและไม่ได้สนใจพรรคการเมือง ในตอนแรก ซูฮาร์โตสนใจเข้าร่วมพรรคแห่งชาติอินโดนีเซียซึ่งเป็นพรรคของซูการ์โน แต่เมื่อเขาต้องการให้ตัวเองแตกต่างจากระบอบเก่า เขาจึงต้องหาพรรคการเมืองใหม่
ซูฮาร์โตได้สั่งให้อาลี มุรโตโป ให้เปลี่ยนรูปกลการ์มาเป็นเครื่องมือในการเลือกตั้ง กลการ์จึงเปลี่ยนรูปจากสหพันธ์ของหน่วยงนเอกชนไปเป็นพรรคการเมืองโดยมีนโยบายเน้นที่การพัฒนาเศรษฐกิจและความมั่นคงมากกว่าแนวคิดทางการเมือง มุรโตโปกล่าวว่าคนงานเป็นส่วนหนึ่งของกลการ์ดังคำขวัญที่ว่าทุกสหภาพรวมกันเป็นหนึ่งเดียวที่เป็นคำตอบสำหรับรัฐ มุรโตโปใช้ทหารช่วยในการจำกัดการแข่งขันของคู่แข่งทางการเมือง
กลการ์ได้ประกาศในวันที่ 4 กุมภาพันธ์ พ.ศ. 2513 ว่าจะเข้าร่วมในการเลือกตั้ง พ.ศ. 2514 ซึ่งกลการ์ชนะการเลือกตั้ง ได้คะแนน 62% ทำให้ซูฮาร์โตได้เป็นประธานาธิบดีอีกครั้งในเดือนมีนาคม พ.ศ. 2516 การควบคุมได้เข้มงวดขึ้นในเดือนตุลาคม พ.ศ. 2516 โดยระบบบริหารพรรคถูกรวบเข้าสู่ศูนย์กลางมากขึ้น และซูฮาร์โตควบคุมการตั้งหัวหน้าพรรคโดยตรง กลการ์เป็นองค์กรที่โดดเด่นภายใต้การควบคุมของซูฮาร์โตและกองทัพ มีทหารเป็นสมาชิกส่วนใหญ่
การเลือกตั้งในยุคระเบียบใหม่.
กลการ์เป้นพรรคการเมืองสำคัญในอินโดนีเซียตลอดสมัยซูฮาร์โต ชนะการเลือกตั้งใน พ.ศ. 2520 2525 2530 2535 และ 2540 หลัง พ.ศ. 2516 ซูฮาร์โตให้ยุบพรรคการเมืองจำนวนมากให้มีเพียงพรรคประชาธิปไตยอินโดนีเซียและพรรคสหพัฒนาการเป็นพรรคถูกกฎหมาย แต่พรรคกลการ์ได้เปรียบมากในการเลือกตั้ง เพราะรัฐบาลคุมสื่อโทรทัศน์ในอินโดนีเซีย
องค์กรและส่วน.
องค์กรเริ่มต้นนั้น กลการ์มี 7 กลุ่มซึ่งกำหนดเมื่อ พ.ศ. 2508 และ พ.ศ. 2510 และเรียกกลุ่มแกนองค์กร ส่วนในยุคระเบียบใหม่ กลการ์แบ่งเป็น 3 ส่วนคือ
1. ส่วน ABRI ประกอบด้วยสมาชิกของกองทัพอินโดนีเซียที่อยู่ภายใต้การควบคุมของซูฮาร์โต เป็นกลุ่มที่มีบทบาทเด่นทางการเมือง บางครั้งเรียกส่วน A
2. ส่วนขุนนาง ประกอบด้วยสมาชิกกลการ์ที่อยู่ในระบบเจ้าขุนมูลนายของรัฐบาล นำโดยรัฐมนตรีว่าการกระทรวงมหาดไทย บางครั้งเรียกส่วน B
3. ส่วนอื่นๆ เป็นสมาชิกกลการ์ที่ไม่ใช่ส่วน Aและ B นำโดยประธานกลการ์ บางครั้งเรียก ส่วน G
ทั้งสามส่วนภายในพรรคไม่ได้ทำงานร่วมกันอย่างแท้จริง แต่สนับสนุนซูฮาร์โตเป็นประธานาธิบดี ทั้งสามส่วนสลายไปเมื่อสิ้นสุดยุคระเยียบใหม่
หลังจากยุคซูฮาร์โต.
เมื่อซูฮาร์โตลงจากอำนาจในเดือนพฤษภาคม พ.ศ. 2541 กลการ์ได้ปฏิรูปตัวเองอย่างรวดเร็ว ในเดือนกรกฎาคม พ.ศ. 2541 ได้จัดการประชุมระดับชาติรอบพิเศษเพื่อเลือกประธานคนใหม่ ซูฮาร์โตไม่ได้เข้าร่วมการประชุม อักบาร์ ตันยุงได้เป็นประธานคนใหม่ ซึ่งเป็นครั้งแรกที่ผู้นำพรรคมาจากการเลือกตั้ง คณะกรรมการบริหารสูงสุดของพรรคถูกยกเลิกกลายเป็นคณะกรรมการที่ปรึกษา
ใน พ.ศ. 2542 กลการ์พ่ายแพ้ในการเลือกตั้งให้กับพรรคประชาธิปไตยอินโดนีเซีย-การต่อสู้ของเมกาวตี ซูการ์โนปุตรี โดยกลการ์ได้คะแนนเสียงเพียง 20% กลการ์สนับสนุนให้อับดุลเราะห์มาน วาฮิดเป็นประธานาธิบดี แต่ในเดือนกรกฎาคม พ.ศ. 2544 ก็เข้าร่วมในการปลดประธานาธิบดีวาฮิดและเลือกเมกาวตีเป็นประธานาธิบดี
ในการเลือกตั้ง พ.ศ. 2547 กลการ์ได้คะแนนเสียง 21% และได้มีส่วนร่วมในการสนับสนุนสุศีโล ยูโดโยโนขึ้นเป็นประธานาธิบดีใน พ.ศ. 2547
รายชื่อรางวัลที่แอนน์ แฮททาเวย์ได้รับ
รางวัลที่ได้รับและเสนอชื่อเข้าชิงของ แอนน์ แฮททาเวย์ ตลอดอาชีพการแสดงของเธอทั้งหมด ตั้งแต่ปี 1999–ปัจจุบัน
พรรคการดูแลประชาชนแห่งชาติ
พรรคการดูแลประชาชนแห่งชาติ (National People's Concern Party; ภาษาอินโดนีเซีย: Partai Peduli Rakyat Nasional) เป็นพรรคการเมืองในอินโดนีเซีย นำโดยอเมเลีย อัจมัด ยานี ลูกสาวของนายพลอะห์หมัด ยานี พรรคเข้าร่วมการเลือกตั้ง พ.ศ. 2552 แต่ได้คะแนนน้อยกว่า 2.5% และไม่ได้รับเลือก
ภาษาบาเฮา
ภาษาบาเฮา (Bahau language) มีผู้พูด 19,000 คน ใน พ.ศ. 2550 ในจังหวัดกาลีมันตันตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาบอร์เนียวเหนือ สาขาย่อยซาราวักเหนือ
ภาษาบูกัต
ภาษาบูกัต (Bukat language) มีผู้พูด 400 คน ในจังหวัดกาลีมันตันตะวันตก ทางตะวันออกเฉียงเหนือใกล้กับชายแดนรัฐซาราวัก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาบอร์เนียวเหนือ สาขาย่อย ซาราวักเหนือ
มาเตออ กอวาชิช
มาเตออ กอวาชิช (; เกิด 6 พฤษภาคม ค.ศ. 1994) เป็นนักฟุตบอลชาวโครเอเชีย ปัจจุบันเล่นในตำแหน่งกองกลางให้กับเชลซีและทีมชาติโครเอเชีย
ขณะกอวาชิชมีอายุ 16 ปี เขาได้เริ่มต้นอาชีพนักฟุตบอลกับสโมสรดีนาโมซาเกร็บที่ซึ่งเขาคว้าแชมป์ลีกสองสมัยติดต่อกัน ก่อนจะย้ายไปร่วมสโมสรอินเตอร์มิลานในปี ค.ศ. 2013 กอวาชิชมักจะได้รับการวางตัวในตำแหน่งกองกลางตัวกลางหรือตัวทำเกมจากแนวลึก (deep-lying playmaker) ในช่วงที่อยู่กับสโมสรนี้ แต่เขาก็เป็นกองกลางที่มีความสามารถหลากหลาย โดยได้เล่นในตำแหน่งที่แตกต่างกัน และสามารถปรับตัวเข้ากับการเล่นทางซ้ายและการเล่นเป็นกองกลางตัวรุกได้หากจำเป็น
ส่วนในฐานะนักฟุตบอลทีมชาติ กอวาชิชมีชื่อติดรายชื่อทีมชาติชุดใหญ่ตั้งแต่ปี ค.ศ. 2013 และได้เป็นตัวแทนประเทศในการแข่งขันฟุตบอลโลก 2014 ด้วย
ออกุสแต็ง-ฌ็อง เฟรเนล
วิลเลอบรอร์ด สแน็ลลียึส
วิลเลอบรอร์ด สแน็ลลียึส (; ชื่อเกิด วิลเลอบรอร์ด สแน็ล ฟัน โรเยิน; 13 มิถุนายน ค.ศ. 1580 – 30 ตุลาคม ค.ศ. 1626) หรือ สเนลล์ ในภาษาอังกฤษ เป็นนักดาราศาสตร์และนักคณิตศาสตร์ชาวดัตช์ เกิดที่เมืองไลเดิน เขาสืบทอดตำแหน่งศาสตราจารย์ด้านคณิตศาสตร์ที่มหาวิทยาลัยไลเดินต่อจากบิดา และคิดค้นวิธีใหม่ในการวัดเส้นรัศมีของโลก นอกจากนี้ เขายังคิดวิธีคำนวณค่าพาย ต่อมาในปี ค.ศ. 1621 เขาค้นพบกฎการหักเหของแสง หรือรู้จักในอีกชื่อคือ "กฎของสเนลล์" (Snell's law) อย่างไรก็ตาม กฎนี้ถูกค้นพบก่อนหน้านี้แล้วในปี ค.ศ. 984 โดยนักวิทยาศาสตร์ชาวมุสลิม อิบน์ ซาห์ล
ชื่อของสเนลล์ได้รับเกียรติให้นำไปตั้งเป็นชื่อแอ่งดวงจันทร์
จังหวัดซีสถานและบาลูจิสถาน
จังหวัดซิสถานและบาลูจิสถาน (, "Ostān-e Sīstān-o Balūchestān") เป็นหนึ่งใน 31 จังหวัดในประเทศอิหร่าน ซึ่งอยู่ทางทิศตะวันออกเฉียงใต้ของประเทศ ณ บริเวณชายแดนประเทศปากีสถานและประเทศอัฟกานิสถาน และมีเมืองหลวงชื่อซาเฮดาน
จังหวัดนี้เป็นจังหวัดที่ใหญ่ที่สุดในประเทศอิหร่าน ด้วยพื้นที่ 181,785 กม.² และจำนวนประชากรที่ 2.5 ล้านคน แคว้นของจังหวัดนี้ ได้แก่ แคว้นชาบาฮาร์, กาซาร์-แกนด์, ดัลกัน, เฮอร์มันด์, อิหร่านชาร์ห, คาร์ช, โคนารัก, นิกชาร์ห, ซาราวัน, ซาร์บัซ, โซเรน, ซาบอล, ซาโบไล, ซาฮีดัน และเซฮัก
วิกฤตหนี้สาธารณะกรีซ
คิลเลอร์ควีน
"คิลเลอร์ควีน"  เป็นเพลงของวงดนตรีร็อกสัญชาติอังกฤษ ควีน เขียนโดยนักร้องนำและมือเปียโน เฟรดดี เมอร์คิวรี เพลงถูกบรรจุในอัลบั้ม"เชียร์ฮาร์ตแอ็ตแท็ก" (1974) และในอัลบั้มรวมเพลง "เกรตเทสต์ฮิตส์" ของวงด้วย เมื่อออกเพลงเป็นซิงเกิล "คิลเลอร์ควีน" เป็นเพลงแจ้งเกิดของวง ขึ้นอันดับที่สองในสหราชอาณาจักร และอันดับที่ 12 ในสหรัฐอเมริกา เพลงออกเป็นซิงเกิลหน้าเอคู่ (Double-A side) ในสหราชอาณาจักร สหรัฐอเมริกา และแคนาดา (ติดอันดับ 15 ในชาร์ตซิงเกิล อาร์พีเอ็ม 100) คู่กับเพลง "ฟลิกออกเดอะริสต์" ใน ค.ศ. 1986 เพลงปรากฏในหน้าบีของซิงเกิล "ฮูวอนส์ทูลิฟฟอร์เอฟเวอร์" เพลงแยกตัวออกจากแนวเพลงเมทัลดนตรีหนักแน่นจากสองอัลบั้มแรกของวง และยังเป็นการเริ่มต้นการเขียนเพลงที่มีรูปแบบหลากหลายมากขึ้น ขณะเดียวกัน "คิลเลอร์ควีน" ยังมีแก่นของเสียงที่เป็นจุดขายของวงควีน โดยเฉพาะในเสียงร้องที่พิถีพิถัน
สนามกีฬาโอลิมปิก (พนมเปญ)
สนามกีฬาโอลิมปิกแห่งชาติ  ตั้งอยู่ที่กรุงพนมเปญ, ประเทศกัมพูชา มีความจุ 50,000 ที่นั่ง สร้างขึ้นเพื่อรองรับการจัดแข่งขันกีฬาแหลมทอง 1963 แต่ไม่ได้ใช้ในงานดังกล่าวเนื่องจากความขัดแย้งภายในประเทศ ส่วนในซีเกมส์ 2023 มิได้ใช้สนามกีฬาแห่งนี้ แต่ใช้สนามกีฬาแห่งชาติใหม่แทน
Hemiorchis
Hemiorchis เป็นสกุลของพืชในวงศ์ขิง มีสมาชิก 3 สปีชีส์ เป็นพืชท้องถิ่นทางตะวันออกของเทือกเขาหิมาลัยจากประเทศเนปาลถึงประเทศพม่า
โรคย้ำคิดย้ำทำ
โรคย้ำคิดย้ำทำ (obsessive–compulsive disorder หรือ OCD) คือความผิดปกติทางจิตซึ่งทำให้ผู้ป่วยต้องตรวจสอบสิ่งรอบตัวซ้ำ ๆ, มีความคิดผุดขึ้นมา, หรือมีความรู้สึกอยากทำในสิ่งที่ทำไปแล้วซ้ำไปซ้ำมา ผู้ป่วยไม่สามารถควบคุมพฤติกรรมและความคิดของตนเองได้ พฤติกรรมซึ่งพบเห็นได้บ่อย อาทิ การล้างมือ, การนับสิ่งของ, การตรวจสอบว่าประตูล็อกแล้วหรือยัง บางรายรู้สึกยากลำบากในการทิ้งสิ่งของ โดยพฤติกรรมเหล่านี้ส่งผลเสียต่อชีวิตประจำวันของผู้ป่วย หลายครั้งพฤติกรรมเหล่านี้กินเวลาในแต่ละวันไม่น้อยกว่าหนึ่งชั่วโมง ผู้ใหญ่หลายคนรู้ตัวว่าพฤติกรรมของพวกเขาไม่มีเหตุผล ความเจ็บป่วยนั้นเกี่ยวเนื่องกับอาการกระตุกบนใบหน้า, โรควิตกกังวล และการฆ่าตัวตาย
การถูกครอบงำทางความคิด.
การถูกครอบงำทางความคิดคือภาวะที่ความคิดถูกครอบงำอยู่ตลอดเวลาทั้ง ๆ ที่ผู้ป่วยมีความพยายามจะกำจัดและเผชิญหน้ากับความคิดนั้น ผู้ป่วยโรคย้ำคิดย้ำทำมักกระทำพฤติกรรมเพื่อสนองความต้องการของความคิดซึ่งถูกครอบงำ ความคลุมเครือของการถูกครอบงำทางความคิดอาจรวมถึงความรู้สึกสับสนและเครียด เนื่องจากมีความคิดว่าชีวิตของตนไม่สามารถเป็นปรกติได้อีกต่อไป ความคิดที่ถูกครอบงำซึ่งมีพลังแรงกล้าขึ้นอาจจะเป็นความคิดจดจ่ออยู่กับภาพของบุคคลใกล้ตัวหรือญาติกำลังเสียชีวิต หรือเกี่ยวกับความสัมพันธ์ การถูกครอบงำทางความคิดอื่น ๆ นั้นรวมถึงความคิดที่ว่าผู้มีอำนาจเหนือตน อาทิ เทพเจ้า, ภูติผีปีศาจ, หรือโรคร้าย จะทำอันตรายต่อตนเองหรือบุคคุลที่ตนเองรัก ผู้ป่วยบางรายอาจมีความรู้สึกว่าบางอย่างที่มองไม่เห็นกำลังไหลออกมาจากร่างกายของเขา
การบำบัดโดยการปรับเปลี่ยนความคิด (BT), การบำบัดโดยการปรับเปลี่ยนความคิดและพฤติกรรม (CBT), และการใช้ยาทางจิตเวช เป็นวิธีการรักษาที่นิยมที่สุดสำหรับผู้ป่วยโรคย้ำคิดย้ำทำ ยาจิตเวชที่ได้รับการรับรองจากองค์การอาหารและยาสหรัฐมีทั้งหมด 5 ตัว
ส่วนยาที่ยังไม่ได้รับการรับรองจากองค์การอาหารและยาสหรัฐ แต่บางผลวิจัยพบว่ามีประโยชน์ ได้แก่ venlafaxine​
โรคย้ำคิดย้ำทำ​ สามารถรักษาด้วยเครื่อง Deep Transcranial Magnetic Stimulation (DTMS) ได้ หากผู้ป่วยไม่ตอบสนองต่อยา โดยองค์การอาหารและยาสหรัฐได้รับรอง DTMS ตั้งแต่วันที่ 17 สิงหาคม​ 2018 เป็นต้นไป
การรักษาดังกล่าวเป็นการเหนี่ยวนำให้เกิดสนามแม่เหล็กไฟฟ้า ส่งคลื่นแม่เหล็กไฟฟ้าคล้ายเครื่อง MRI ผ่านกระโหลกศีรษะไปยังสมอง สนามแม่เหล็กจะเหนี่ยวนำให้เกิดการเปลี่ยนแปลงของเซลล์ประสาทในบริเวณนั้น ในผู้ป่วยโรคย้ำคิดย้ำทำ จะมีการกระตุ้นสมองในส่วน Posterior-Anterior ใน Medial Prefrontal Cortex ซึ่งจะช่วยปรับการทำงานของสมองให้เข้าสู่ภาวะปกติได้ โรงพยาบาลรัฐบาลเฉพาะทางด้านจิตเวช และโรงพยาบาลทั่วไป หลายแห่งในประเทศไทยมีการรักษาในรูปแบบดังกล่าว ทั้งนี้ องค์การอาหารและยาสหรัฐไม่ได้อนุมัติ​ TMS แบบธรรมดาในการรักษาโรคย้ำคิดย้ำทำ เนื่องจากระดับความลึกในการรักษาไม่เพียงพอ คงอนุมัติเฉพาะ DTMS เท่านั้น
นอกจากนี้จิตบำบัดแบบจิตพลวัตอาจช่วยรักษาอาการบางอย่างของโรคนี้ได้ และสมาคมจิตเวชศาสตร์สหรัฐอเมริกาได้กล่าวว่าจิตวิเคราะห์ หรือจิตบำบัดแบบพลวัตนั้นสามารถรักษาอาการหลักของโรคย้ำคิดย้ำทำได้
อิกกี อะเซเลีย